Hier in ons tuin is daar almeer voëls wat ons geweldig geniet veral nou dat daar nie meer katte in die buurt is nie. Gistermiddag het 'n paartjie Waterfiskale op die stoep voor my studeerkamer 'n vertoning vir ons gelewer. Die mannetjie het gepronk en gedans en interessante dinge gesing, waarop die wyfie telkens dink ek, goedgeurend geantwoord het. Die glas in die vensters is van die eenrigting spieëlglas-soort sodat hulle ons nie kon sien nie, maar ons kon binne armlengte van hulle kom. Ons voel egter of die vertoning spesiaal vir ons gedoen was.
eet elke pitjie uit daai dop hulle sit op die vloer en kyk as 'n pit val steek hulle opte deur die hok om daai pit te probeer kry
Die Piet-my-vrou roep gedurig hier, maar die reën kom nie. Dalk roep hy nie hard genoeg nie. Dit klink ook soms in die aand of die Olyflyster hom aanspreek (kom-nou-frederik), so dalk doen hy nie sy werk behoorlik nie .
Ons het wel gevind as die paddas so 'n paar aande na mekaar kwaak, is die reën binne dae hier. Ons het vroeg in die seisoen bv hulle gehoor en verskeie goeie buie gehad, bietjie meer as 100mm in totaal. Dit gebeur bykans elke keer voor reën so ek dink werklik daar moet 'n verband wees.